Tallinna tänav (Rakvere)

Tallinna tänav on tänav Rakveres, paikneb ida-läänesuunaliselt linna keskosas.
Tänav on 1322 meetrit pikk ja läbib Vanalinna, Südalinna ja Kukeküla linnaosa. 

Tallinna tänav ristub Pika tänavaga, Carl Robert Jakobsoni tänavaga, Laia tänavaga, Tööstuse tänavaga, Laada tänavaga, Võidu tänavaga, Vene tänavaga, Malmi tänavaga, Küti tänavaga, Tuule tänavaga ning lõppeb Kauba tänava, Narva tänava ja Heina tänava ristmikul.

Hoonestus
Tallinna tänav 3 – endine Virumaa kreisikohtu kohtu- ja haldushoone, 20. sajandi alguses Rakvere kreisi sõjaväeülema kantselei hoone, praegu Virumaa Muuseumide ja Eesti Politseimuuseumi näitustemaja
Tallinna tänav 5 – algselt ehitati 1793. aastal krahv Gustav Diedrich von Rehbinderi linnaelamuks, 1798–1826 kuulus Rakvere mõisnikule C. von Tiesenhausenile. 1826 omandas hoone Rakvere linn. 20. sajandi alguses asus Peterburi tänav 5 hoones Rakvere linnavalitsus ja ka enne teist maailmasõda oli hoones Rakvere Linnavalitsus. Praegu Näitusemaja Rehbinder.
Tallinna tänav 8 – toitlustusasutus Sarvik
Tallinna tänav 11 – ärihoone ja Maxima kauplus
Tallinna tänav 12 – büroohoone
Tallinna tänav 14 // Lai tänav 2 – kortermaja äripindadega esimesel korrusel. Hoone lasi 1903. aastal ehitada tuntud trükkal, kirjastaja ja raamatukaupmees Nikolai Erna.
Tallinna tänav 15 – büroohoone (Rakvere Matusebüroo)
Tallinna tänav 16 // Lai tänav 1 – kortermaja äripindadega esimesel korrusel
Tallinna tänav 17 – Moskva Patriarhaadi Eesti Õigeusu Kiriku Rakvere Jumalaema Sündimise kirik
Tallinna tänav 20 – hoone ehitati 1933. aastal, selle projekteeris tuntud arhitekt Arnold Matteus. Hoone ehitati kindlustusseltsile Eesti, samas asus ka Rakvere Majaomanike Pank. Pärast teist maailmasõda oli hoones kogu postkontor ja telegraaf.
Tallinna tänav 21 – büroohoone (algne EKP Rakvere Rajoonikomitee hoone. Tallinna ja Tööstuse tänava nurgal asus Eesti NSV ajal algselt Võidu väljak, Rakveres.
Tallinna tänav 22 – Purskkaevu park. Eesti NSV ajal kujundati Tallinna ja Rohuaia (Pioneeri) tänava vahel, Laada (Komsomoli) tänava lääneservale Pioneeride haljasala, mis kandis Eesti NSV ajal ka EK(b)P Virumaa maakonnakomitee sekretäri Alfred Stammi haljasala nimetust.
Tallinna tänav 25 – praeguse Wesenberghi hotelli hoone ehitati 1907, seal asus Eesti politsei Viru-Järva prefektuur ja Rakvere Politseijaoskond ja Eesti NSV ajal Eesti NSV Siseasjade Rahvakomissariaadi kohalik maakonnaosakond. Pärast II maailmasõda ehitati hoone ümber võõrastemajaks Oktoober. Tallinna tänav 25 vastas üle tänava asus Oktoobri väljak.
Tallinna tänav 27 – ajalooline ärihoone
Tallinna tänav 29 – Rakvere Gümnaasiumi Tallinna tänava õppehoone (endine Rakvere Vene Gümnaasium)
Tallinna tänav 30 – büroodega (Sotsiaalkindlustusameti osakond) kortermaja
Tallinna tänav 34 – Aleksandri park
Tallinna tänav 39 – asus alates 1919. aastast Eduard Rammuluse koloniaalkauplus.
Tallinna tänav 43 – ärihoone (Optimuse mööblipood)
Tallinna tänav 47 – asusid ärimees Jaan Rosnikovi krundil laohooned
Tallinna tänav 49b – ärihoone (Mööbliait)
Tallinna tänav 53 – kahekorruseline ärihoone (Ararat Grill)
Tallinna tänav 56 – ühekorruseline eluhoone ja toitlustusasutus (Kurva Kodu)
Tallinna tänav 64 ja 66 – 1925. aastal ehitatud kahekorruselised korterelamud
Tallinna tänav 68 – kaubandusketi Meie Toidukaubad Meie pood
Tallinna tänav 71 – kahekorruseline korterelamu

Galerii

Ajalugu 
19. sajandi teises pooles, kui tänav hakkas kujunema linna peatänavaks, kandis tänava läänepoolne osa Rüütli tänava ja idapoolne osa Peterburi tänava nime. 20. sajandi alguses oli see juba tervikuna Peterburi tänav. Tänav on kandnud Saksa okupatsiooni ajal ka Prints Heinrichi (1918) ja Adolf Hitleri nime (1944). 

Tänava praegust eestikeelset nime on mainitud aastast 1924. Enne seda on 1915 mainitud eestikeelset nime Peterburi tänav (saksa keeles Peterburgerstraße, vene keeles Петербургская ул.).

Tallinna tänav 44 hoones, mis ehitati 1860. aastate esimesel poolel ning oli algselt mõeldud kõrtsiks ja kaupluseks asus esimene haigla Rakveres.

Viited

Rakvere tänavad